vēlamais izskatīšanas datums IKSSK – 04.10.2023.

domē – 26.10.2023.

sagatavotājs un ziņotājs: Antra Krasta

**Ziņojums**

**Par izmaiņām** **Siguļu PII "Piejūra" struktūrā**

Ādažu novada Siguļu PII "Piejūra" (turpmāk – SPII) ir Ādažu novada pašvaldības dibināta pirmsskolas izglītības iestāde, kuras darbības mērķis ir mūsdienīgs, kvalitatīvs, uz prasmju attīstīšanu orientēts izglītības piedāvājums, ar efektīvu izglītības sistēmu un resursu pārvaldību.

Ādažu novada Attīstības programmā 2021.-2027. gadam ir noteikts uzdevums “U8.1.2: Nodrošināt pirmsskolas izglītības pakalpojumus visiem novada bērniem no 1,5 gadu vecuma” un tā īstenošanai noteikts pasākums “C8.1.2.3. Iekļaujošas pirmsskolas izglītības pieejamības nodrošināšana” un “1.3.3. Katra izglītojamā iepazīšana un apstākļu radīšana mācībām atbilstoši individuālajām vajadzībām”. SPII “Attīstības plāna 2023.-2027.gadam rīcības virziens “1.3.2. Mērķtiecīga un efektīva izglītojamo speciālo vajadzību izvērtēšana un iekļaušana mācību procesā”, noteikts, ka SPII jāizveido spēcīga un sadarbspējīga Atbalsta komanda, kas nodrošina izglītojamo savlaicīgu un regulāru (vismaz no 3 gadu vecuma) speciālo vajadzību izvērtēšanu un kopā ar pedagogiem analizē katra izglītojamā sniegumu un ievieš problēmrisinājumus.

SPII ir izveidotas Atbalsta komanda, kuras darbības mērķis ir nodrošināt sistemātisku pedagoģisku, psiholoģisku, atbalstu izglītojamiem, viņu vecākiem, pedagogiem, sekmējot izglītojamo iekļaušanu izglītības procesā, kā arī informēt pedagogus un izglītojamo vecākus par iekļaujošās izglītības jautājumiem. Analizējot līdzšinējo SPII Atbalsta komandas darbības intensitāti, kvalitāti, efektivitāti, sadarbību un atbalstu, tiek secināts, ka, lai nodrošinātu agrīnu, vismaz no 3 gadu vecuma, izglītojamo psiholoģisko izpēti, mācību prasmju izvērtējumu un traucējumu diagnosticēšanu, mērķtiecīgu un efektīvu speciālo vajadzību izvērtēšanu, lai nodrošinātu agrīnu un preventīvu atbalsta pasākumu kopumu SPII izglītojamajiem, ir nepieciešams vēl viens “izglītības psihologa” amats.

Esošā “Izglītības psihologa” galvenie amata pienākumi ir: veikt izglītojamo izglītojamo psiholoģisko un sociālpsiholoģiskās vides izpēti; izglītojamo, vecāku un pedagogu konsultēšana izglītojamo psiholoģisko problēmu gadījumos; izglītojamā psihiskās attīstības veicināšanas pamatprincipu izstrāde un ieteikumu izstrādāšana pedagogiem un vecākiem atbalsta sniegšanai; rakstisku atzinumu sagatavošana par izglītojamā psiholoģiskās izpētes vai konsultēšanas rezultātiem gadījumos. Ņemot vērā “Izglītības psihologa” esošo darba intensitāti ar obligātā skolas vecuma ar UDHS (uzvedības problēmas), autisma spektra un citiem psihiskiem traucējumiem, pašlaik nevar nodrošināt agrīnu izglītojamo speciālo vajadzību izvērtēšanu, lai kopā ar pedagogiem analizētu katra izglītojamā sniegumu, ieviestu preventīvus problēmrisinājumus.

Esošā “Speciālā pedagoga” amata mērķis ir veikt izglītojamo mācību prasmju izvērtējumu un traucējumu diagnosticēšanu, dinamikas izpēti un novērtēšanu, kas balstīta uz “Izglītības psihologa” veiktās psiholoģiskās izpētēs iegūtajiem datiem.

Jaunizveidotā amata “Izglītības psihologs” izveides pamatmērķis ir, pamatojoties, uz paša psihologa veikto izglītojamo psiholoģisko izpēti, veikt agrīnu izglītojamo mācību prasmju izvērtējumu un traucējumu diagnosticēšanu, t.sk., izmantojot ADOS-2 novērtēšanas rīku, Minhenes funkcionālās attīstības diagnostiku, T. Ahenbaha Bērnu uzvedības problēmu aptauja, Modificēto, pārskatīto aptauju autiskā spektra traucējumu noteikšanai mazbērna vecumā (M-CHART-R), u.c. psihometriskos rīkus; veikt dinamikas izpēti un novērtēšanu; veikt attīstošās (korekcijas) nodarbības, lai sekmētu Valsts pamatizglītības standartā izvirzīto kompetenču apgūšanu atbilstoši izglītojamā spējām un veselības stāvoklim; sniegt atbalstu mācību procesā izglītojamiem, kuriem ir konstatētas/diagnosticētas mācību grūtības; veikt atbalsta un attīstošas (korekcijas) darbības; vadīt grupu nodarbības izglītojamiem ar mācīšanās traucējumiem/grūtībām vai speciālām vajadzībām atbilstoši spēkā esošai likumdošanai (grupā līdz 4 izglītojamie) un īstenot atbalsta un attīstošas (korekcijas) nodarbības.

Lai nodrošinātu esošo SPII cilvēkresursu optimālu, darba apjomam atbilstošu izmantošanu un nodrošinātu pašvaldības finanšu līdzekļu efektīvāku izmantošanu, nepieciešams slēgt amatu “Speciālais pedagogs” un tā vietā izveidot jaunu amatu “Izglītības psihologs”, kas ļautu uzlabot SPII noteikto funkciju kvalitatīvi, agrīnu izglītojamo izpēti iekļaujošas pirmsskolas izglītības pieejamības nodrošināšanai, preventīvu apstākļu radīšanu mācībām atbilstoši individuālajām un vajadzībām.

Priekšlikuma izpildei nebūs negatīvas ietekmes uz pašvaldības budžetu, jo amatu amatalgas ir vienādas.

**Lūdzu virzīt izskatīšanai uz Domes sēdi uzdevumu:**

Siguļu PII "Piejūra" vadītājai Antrai Krastai sagatavot lēmumu par izmaiņām iestādes struktūrā, kas rosina amata “Speciālais pedagogs” slēgšanu ar 2023. gada 30. novembri un jauna amata “Izglītības psihologs” izveidošanu ar 2023. gada 1. decembri.